**ZA OBJAVO 13. MAJA 2021**

**Posodobitve programske opreme Power-Up lastnikom Fordov prinašajo še več brezhibnih novih možnosti in izboljšav kakovosti**

* Posodobitve programske opreme Ford Power-Up bodo lastnikom Fordov in njihovim vozilom zagotavljale redne, priročne in brezhibne izboljšave kakovosti ter nove funkcije in možnosti
* Posodobitve Ford Power-Up bodo najprej prejeli lastniki Mustangov Mach-E; Ford bo do leta 2028 po vsem svetu izdelal 33 milijonov vozil s to možnostjo
* Del posodobitev Ford Power-Up bo tudi aplikacija Ford Sketch za risanje na zaslonu na dotik in preproste igre, ko je vozilo parkirano, sledile bodo tudi druge inovativne možnosti in izboljšave

**Köln, 13. maj 2021** – Veselje ob pričakovanju izboljšav in nadgradenj vozila bo odslej redna izkušnja lastnikov Fordov, saj bodo izboljšave prek tehnologije za brezžično posodabljanje programske opreme, poimenovane Ford Power-Up, postale del rutine.

Prve posodobitve programske opreme Ford Power-Up za lastnike Mustangov Mach-E v Evropi bodo pospešile preobrazbo, ki je že v teku, saj že danes po cestah vsega sveta vozi več kot šest milijonov vozil, opremljenih z naprednimi povezavami vgrajenega modema. Ta vozila prepoznajo uporabnikove želje in morebitne težave z vozilom, ki jih nato Fordovi inženirji vključijo v program izboljšav kakovosti in zmogljivosti ter jih nato zagotovijo prek posodobitev Ford Power-Up.

“Posodobitve programske opreme so nekaj vsakdanjega pri milijardah povezanih naprav, le pri avtomobilih predstavljajo novost. A posodobitve programske opreme Ford Power-Up bodo hitro spremenile to dejstvo in omogočile spremembe milijonom uporabnikov,” pravi Mark Harvey, direktor področja poslovne povezljivosti pri Fordu Evropa. “Zagotovili smo naložbe v še več brezhibnih tehnologij, zato se bodo posodobitve lahko izvedle tudi medtem, ko boste spali – in vaša naslednja vožnja bo poskrbela za še boljšo izkušnjo.”

Nova, povsem omrežena druga generacija električne arhitekture in napredna tehnična oprema predstavljata temelj zagotavljanja edinstvenih posodobitev programske opreme Ford Power-Up. Te hitre in preproste brezžične nadgradnje pomagajo izboljšati funkcije, kakovost, izkušnje, zmogljivost in priročnost. Z možnostjo posodabljanja večine računalniških modulov vozila – teh je pri zmogljivejših modelih več kot 110 – te nadgradnje omogočajo izboljšanje izkušnje lastništva in pomagajo zmanjšati število obiskov servisne delavnice.

Številne posodobitve programske opreme Ford Power-Up bodo praktično nevidne za uporabnika, saj lahko tehnološka platforma večino nove programske opreme namesti v ozadju. Prav tako večina posodobitev od uporabnika ne bo zahtevala skoraj nobenega ukrepanja, saj tehnologija SYNC 4 omogoča, da trenutna programska opreme deluje tako dolgo, dokler ni nova različica pripravljena za uporabo.

Pri posodobitvah, ki zahtevajo ponovni zagon, Ford uporabnikom svetuje, da jih načrtujejo v najprimernejšem času, na primer čez noč. Čeprav posodobitve nekaterih naprav, kot so prenosni računalniki, na videz vedno prekinejo delo ob najmanj primernem času, bodo lastniki vozil šele po zagonu vozila opazili, da je oprema posodobljena.

**Nove funkcije in kakovost**

Uporabniki Mustanga Mach-E v Evropi bodo kmalu prejeli aplikacijo Ford Sketch (skica) – v menijih vozila se omenja tudi Notes (beležke) – za risanje po zaslonu na dotik in preproste igrice, ko je vozilo parkirano.1 Stranke bodo v naslednjih tednih še naprej prejemale tudi nove izboljšave, vključno z naslednjimi:

* **Remote Vehicle Setup** (nastavitev vozila na daljavo) in **Trip Logs** (dnevniki poti) uporabnikom Mustanga Mach-E omogočata, da z aplikacijo FordPass na pametnem telefonu določijo želene nastavitve svojega profila – vključno z izbranimi radijskimi postajami – in jih shranijo v oblaku ter jih nato prenesejo v vozilo, dnevnik pa spremlja porabo baterije in druge podrobnosti na vsaki poti.
* Nadgradnje sistema **SYNC 4A v Mustangu Mach-E**, vključno z naslednjimi:
* izboljšave **navigacije** samodejno pomagajo s koristnimi predlogi ciljev, nova povezava z oblakom pa prepoznavanje glasovnih ukazov v pogovornem jeziku kombinira z iskanjem v spletu;
* izboljšava združljivosti z vmesnikom **Apple CarPlay®** za prikaz napotkov odcep-za-odcepom na instrumentni plošči vozila2;
* izboljšave **digitalnih navodil za uporabo** omogočajo, da je inovativni priročnik za uporabo vozila brez papirja še bolj dragocen.

# # #

1 Ne dopustite motenj med vožnjo! Če je le možno, uporabite glasovno upravljanje in med vožnjo ne uporabljajte ročnih naprav. Ko je izbrana prestava za vožnjo, so lahko nekatere možnosti blokirane. Nekatere funkcije niso združljive z vsemi telefoni.

2 Zahteva pametni telefon z aktivno naročnino za prenos podatkov in združljivo programsko opremo. Sistem SYNC 4 med uporabo ne upravlja izdelkov drugih ponudnikov. Za ustrezno funkcionalnost so odgovorni izključno drugi ponudniki.

Mustang Mach-E z zadnjim pogonom in baterijo za podaljšani doseg zagotavlja homologiran doseg do 610 km po WLTP z izključno električnim pogonom.

Navedena poraba goriva/energije, izpusti CO2 in doseg z električnim pogonom po WLTP so izmerjeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

***O družbi Ford Motor Company***

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan. Razvija, izdeluje, prodaja in zagotavlja servisno vzdrževanje za celotno paleto Fordovih osebnih vozil, poltovornjakov, športnih terencev in osebnih vozil – s čedalje večjim številom elektrificiranih različic – ter razkošnih modelov Lincoln; prav tako zagotavlja finančne storitve prek družbe Ford Motor Credit Company. Ford si prizadeva biti vodilno podjetje na področju elektrifikacije, mobilnostnih rešitev vključno z rešitvami za avtonomno vožnjo in storitev povezljivosti. V družbi Ford je po vsem svetu zaposlenih približno 186.000 ljudi. Za več informacij o Fordu in Fordovih izdelkih ter storitvah družbe Ford Motor Credit Company obiščite spletno stran* [*corporate.ford.com*](http://www.corporate.ford.com/)*.*

***Ford Evropa*** *je odgovoren za proizvodnjo, prodajo in servisiranje vozil znamke Ford na 50 posameznih trgih, v podjetju pa je v obratih, ki so v izključni Fordovi lasti, zaposlenih približno 43.000 oseb, v skupnih podjetjih in poslovnih povezavah pa se ta številka poveča na približno 58.000 oseb****.*** *Poslovanje Forda Evropa poleg finančne družbe Ford Motor Credit Company vključuje tudi oddelek storitev za stranke in 14 proizvodnih obratov (10 jih je povsem v Fordovi lasti ali so skupna podjetja, 4 obrati delujejo v sklopu poslovnih povezav izven skupine)****.*** *Prve Fordove avtomobile so v Evropo uvozili leta 1903 – istega leta, kot je bila ustanovljena družba Ford Motor Company. Proizvodnja v Evropi se je začela leta 1911.*

|  |  |
| --- | --- |
| **Stik:** | Katja Hvala |
|  | Summit motors Ljubljana+3861 25 25 116 |
|  | katja.hvala@summitmotors.si |